Die rente wat Suid-Afrikaners uit bronne in Suid-Afrika verdien, word in sekere gevalle van belasting vrygestel om besparing in die middel en laer inkomstegroepe aan te moedig. Tans word dit egter as ’n belasting-beplanningsgeleentheid aangewend – ’n gebruik wat binnekort beëindig sal word.
Die Belastingwysigingswetsontwerp wat gedurende Mei 2010 gepubliseer is, maak dit egter duidelik dat hierdie belastingvrystellingsdrempel deur individue gebruik word in gevalle waar daar familielenings tussen verbonde persone is – en dat dit nie die goedkeuring van die Wetgewer wegdra nie. ’n Stigter van ’n trust hef bv. rente op sy lening aan die trust, met die gevolg dat die eerste R21 000 se rente wat so ontvang word, vrygestelde inkomste is.